Versurile poeziei “Balada unui greier mic” de George Topîrceanu au fost modificate, în manualul de Limba română de la clasa a II-a scos de editura unică a Ministerului Educației. O învățătoare a semnalat pe Facebook versurile schimbate de autorii manualului apărut anul acesta la clase.

Poezia “Balada unui greier mic” de George Topîrceanu, adaptată în manualul Editurii Didactice și Pedagogice:

“Balada unui greier mic

după George Topîrceanu

(fragment)

Cri-cri-cri!

Toamnă gri!

Nu credeam că o să vii

Înainte de Crăciun,

Că puteam să mai adun

O grăunță cât de mică

Să nu cer de împrumut

La vecina mea furnică.

Cri-cri-cri!

Toamnă gri!

Sunt tare mic și necăjit!”

Fragmentul corect din “Balada unui greier mic”:

– Cri-cri-cri,

Toamnă gri,

Nu credeam c-o să mai vii

Înainte de Crăciun,

Că puteam și eu s-adun

O grăunță cât de mică,

Ca să nu cer împrumut

La vecina mea furnică,

Fi’ndcă nu-mi dă niciodată,

Și-apoi umple lumea toată

Că m-am dus și i-am cerut…

Dar de-acuș,

Zise el cu glas sfârșit

Ridicând un picioruș,

Dar de-acuș s-a isprăvit…

Cri-cri-cri,

Toamnă gri,

Tare-s mic și necăjit!

Foto: Manuale.edu.ro

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA